Document ID: /roh_data/filtered/fineweb-2-filterrobots_roh.jsonl.gz/25109

Cun quest scumond vul il Cussegl naziunal impedir pli effizientamain che actualmain, che persunas che han survegnì asil temporar possian far viadis en lur patria. La gievgia ha la chombra gronda perquai acceptà propostas da la fracziun da PLD e PPS e dal president dal PCD.
Sommaruga appellescha da restar commensurà
La ministra da giustia Simonetta Sommaruga ha argumentà senza success, che fugitivs e persunas che han survegnì asil temporar na dastgan gia uss betg viagiar en lur patria. In tal scumond general excludia er viadis en ils pajais vischins da la Svizra, ha ditg Sommaruga.
Uschia vegnian tutgadas fitg bleras persunas, ch’ils parlamentaris n’avessan gnanca en mira cun lur restricziun, citescha la SDA la ministra da giustia Sommaruga.
RR novitads 14:00